Ieslodzījuma vietu pārvaldes

sarunu procedūras

**"Būvprojekta izstrāde un būvdarbu veikšana ēku energoefektivitātes paaugstināšanai Olaines cietumā (Latvijas Cietumu slimnīcā) un Cēsu Audzināšanas iestādē nepilngadīgajiem"**

(identifikācijas numurs IeVP 2019/34)

protokols Nr. 2019/34/2

Rīgā, 2019. gada 28. martā

Ar Ieslodzījuma vietu pārvaldes (turpmāk – Pārvalde) priekšnieka 2018. gada 28. decembra rīkojumu Nr. 281 "Par iepirkumu komisijas izveidošanu" izveidotās Pārvaldes iepirkumu komisijas (turpmāk – Iepirkumu komisija) sarunu procedūras "Būvprojekta izstrāde un būvdarbu veikšana ēku energoefektivitātes paaugstināšanai Olaines cietumā (Latvijas Cietumu slimnīcā) un Cēsu Audzināšanas iestādē nepilngadīgajiem" (iepirkuma identifikācijas numurs IeVP 2019/34) (turpmāk – Iepirkums) sēdē plkst. 13.00, Stabu ielā 89, Rīgā, 315. kabinetā, piedalās:

**Iepirkumu komisijas priekšsēdētājs:** Pārvaldes centrālā aparāta Iepirkumu un līgumu daļas vadītājs kapteinis Maksims Laškovs.

**Iepirkumu komisijas priekšsēdētāja vietnieks:** Pārvaldes centrālā aparāta Iepirkumu un līgumu daļas jurists Nauris Ozoliņš.

**Iepirkumu komisijas locekļi:**

Pārvaldes centrālā aparāta Projektu izstrādes daļas vecākā referente kapteine Una Zvaigzne;

Pārvaldes centrālā aparāta Finanšu vadības un kontroles daļas vecākā finanšu analītiķe majore Vera Stojanova;

Pārvaldes centrālā aparāta Apsardzes daļas vecākais inspektors kapteinis Igors Kafijatullovs.

**Protokolē:**

Pārvaldes centrālā aparāta Iepirkumu un līgumu daļas galvenā speciāliste majore Vineta Vietniece.

**Sēdi vada:** M. Laškovs.

**Sēdes gaita:**

M. Laškovs informē, ka saistībā ar Pārvaldes izsludināto Iepirkumu, no pretendentiem telefoniski ir saņemti jautājumi par tehnisko specifikāciju, norādot, ka apsekojot objektu un veicot mērījumus tie būtiski atšķiras no tehniskajā specifikācijā norādītā, kā arī ir jautājumi par to kāda platība un kuras vietas objektā ir jāsiltina, lai rezultātā sasniegtu energoefektivitātes rādītājus ilgtermiņā. Turklāt arī nav skaidrs kāds kopējais darbu apjoms ir veicams, lai kvalitatīvi sagatavotu tehnisko piedāvājumu un sasniegtu Iepirkuma mērķi. Pretendenti kā piemēru minēja, ka Olaines cietuma (Latvijas Cietumu slimnīca) Ārstniecības korpusa jumtam nav margas. Savukārt Latvijas būvnormatīvi nosaka ēkai ar šādu augstumu margu esamību, bet tas nav minēts tehniskajā specifikācijā (līdzīgi par ēkas zibens aizsardzību). Līdz ar to var rasties situācija, ka iesniegtie piedāvājumi var atšķirties viens no otra to tehniskajās daļās, līdz ar ko arī atšķirsies finanšu piedāvājumi un to salīdzināšana būs praktiski neiespējama.

Attiecīgi arī nav iespējams sagatavot pilnīgu finanšu piedāvājumu, jo nav zināms visu Iepirkuma izpildei nepieciešamo darbu apjoms, un pastāv risks, ka netiks sasniegts Iepirkuma mērķis.

Ņemot vērā iepriekš minēto un lai sasniegtu Iepirkuma mērķi, Iepirkumu komisija nolemj, ka pretendentiem līdz sākotnējā Iepirkuma 1. protokolā norādītājam datumam (2019. gada 5. aprīlim) jāiesniedz tikai "Piedāvājuma iesniegšanas prasības" 2. punktā minētie kvalifikāciju apliecinoši dokumenti un 5. punktā minētais tehniskais piedāvājums un/vai priekšlikumi par Iepirkuma kvalitatīvu un pilnvērtīgu izpildi, izejot no tehniskajā specifikācijā norādītās informācijas un objekta apskates dabā.

**Iepirkumu komisijas lēmums:**

1. Pretendentiem jāiesniedz "Piedāvājuma iesniegšanas prasības" 2. punktā minētie kvalifikāciju apliecinoši dokumenti un 5. punktā minētais tehniskais piedāvājums un/vai priekšlikumus līdz sākotnēji norādītajam termiņam, t.i. **2019. gada 5. aprīlim plkst. 11.00**.
2. Nopublicēt šo protokolu Pārvaldes tīmekļvietnē [www.ievp.gov.lv](http://www.ievp.gov.lv).

Sēde beidzās plkst. 13.30.

Iepirkumu komisijas priekšsēdētājs: M. Laškovs

Iepirkumu komisijas priekšsēdētāja vietnieks: N. Ozoliņš

Iepirkumu komisijas locekļi: U. Zvaigzne

V. Stojanova

I. Kafijatullovs

Protokolētājs: V. Vietniece